 ผู้นำใหม่โลกาภิวัตน์
รัฐบาลปักกิ่งกำลังแสดงให้ชาวโลกเห็นชัดเจนขึ้นว่า บทบาทในฐานะ “ผู้กำหนดชะตากรรมของอนาคต” ได้ถูกถ่ายโอนมาสู่กำมือของพวกเขามากขึ้นชัดเจน แม้จะยังไม่โดดเด่นถึงขั้น Pax China เมื่อเทียบกับปรากฏการณ์ที่เคยเกิดขึ้นกับอาณาจักรขนาดใหญ่ในอดีตอย่าง Pax Romana, Pax Britanica หรือ Pax Americana
27 มิ.ย. 2560

พลวัตปี 2017 : วิษณุ โชลิตกุล
รัฐบาลปักกิ่งกำลังแสดงให้ชาวโลกเห็นชัดเจนขึ้นว่า บทบาทในฐานะ “ผู้กำหนดชะตากรรมของอนาคต” ได้ถูกถ่ายโอนมาสู่กำมือของพวกเขามากขึ้นชัดเจน แม้จะยังไม่โดดเด่นถึงขั้น Pax China เมื่อเทียบกับปรากฏการณ์ที่เคยเกิดขึ้นกับอาณาจักรขนาดใหญ่ในอดีตอย่าง Pax Romana, Pax Britanica หรือ Pax Americana
ต้นปีที่ผ่านมา ขณะที่นายโดนัลด์ ทรัมป์ กำลังพาสหรัฐฯ ถอยหลังลงคลองด้วยคำขวัญทางการเมืองโด่งดัง “นำอเมริกากลับสู่ความยิ่งใหญ่อีกครั้ง” ด้วยมาตรการปกป้องทางการค้าและการลงทุนเข้มงวด ผู้นำจีนอย่าง สี จิ้น ผิง ได้ปรากฏตัวแย่งซีนอย่างชัดเจนด้วยการเข้าร่วมการประชุม WEF ที่เมืองดาวอส และประกาศชัดเจนว่า พร้อมเป็นหนึ่งในชาติผู้นำที่จะปกป้องกระแสโลกาภิวัตน์อย่างจริงจัง
ล่าสุดวานนี้ จีนในฐานะเจ้าภาพจัดงานซัมเมอร์ดาวอส ของ WEF ซึ่งจัดขึ้นที่เมืองต้าเหลียน ทางตะวันออกเฉียงเหนือของจีน โดยเน้นความสำคัญกับแนวทางเร่งเติบโตทางเศรษฐกิจด้วยเทคโนโลยีและนวัตกรรม ก็ได้ส่งนายกรัฐมนตรี หลี่ เค่อ เฉียง กล่าวสุนทรพจน์ในพิธีเปิดว่า จีนมีศักยภาพแข็งแกร่งพอในการบรรลุเป้าหมายการเติบโตในปีนี้ จากอานิสงส์การเปลี่ยนผ่านเศรษฐกิจดำเนินไปอย่างราบรื่น มีเสถียรภาพ และยั่งยืนมากขึ้น จากการปรับปรุงโครงสร้างและประสิทธิภาพ ที่เรียกว่า “ปรับดุลยภาพใหม่” โดยรัฐบาลจีนกำหนดเป้าผลิตภัณฑ์มวลรวมภายในประเทศของจีนในปีนี้ อยู่ที่ 6.5% ซึ่งต่ำกว่าในอดีต แต่มีสมดุลมากกว่าเดิม
นายหลี่ ถือโอกาสตอกย้ำว่า ทุกประเทศควรปกป้องกระแสโลกาภิวัตน์ เพื่อที่จะส่งเสริมให้เศรษฐกิจโลกเติบโตไปพร้อมๆ กัน โดยที่การค้าเสรีควรเป็นพื้นฐานสำหรับการค้าที่เป็นธรรม เพราะการขัดขวางการค้าเสรีจะทำให้เกิดการค้าที่ไม่เป็นธรรม และการแก้ไขข้อพิพาททางการค้าควรขึ้นอยู่กับสถานการณ์ของแต่ละประเทศ โดยยึดถือหลักการที่เท่าเทียม ความเข้าใจซึ่งกันและกัน และการประนีประนอม ตลอดจนการไม่เลือกปฏิบัติ
ท่าทีของผู้นำโลกในเชิงนโยบายเช่นนี้ ชี้ให้เห็นว่า จีนได้ก้าวข้ามยุคสงครามอุดมการณ์ในอดีตมาสู่การบริหารทุนระลอกใหม่ เกินกว่าจะหันหลังกลับไปอีกแล้ว ท่าทีดังกล่าว สอดรับกับการพยากรณ์อนาคตของโครงสร้างเศรษฐกิจโลกที่สำนักบัญชีระดับโลก PWC ได้เคยนำเสนอไปแล้วไม่นานมานี้อย่างชัดเจน
ก้าวย่างของจีนเช่นนี้ เท่ากับยุคสมัยของสหรัฐฯ ที่นำเสนอ ฉันทามติวอชิงตัน มาถึงสหภาพยุโรปที่นำเสนอ  ฉันทามติบรัสเซลส์  กำลังเดินเข้าสู่ทิศทางขาลง เมื่อเทียบกับจีน
ในมุมมองของนักวิจัยแห่ง PWC และ โกลด์แมน แซคส์ มีข้อสรุปว่า  ภายใต้สถานการณ์ของการเติบโตทางเศรษฐกิจโลกปัจจุบัน (ยกเว้นมีสงครามใหญ่เกิดขึ้น) จีนมีโอกาสจะเป็นชาติที่ขนาดของเศรษฐกิจอันดับหนึ่งของโลกแซงหน้าสหรัฐฯ ไปขาดลอยในช่วงปี ค.ศ. 2050 หรืออีก 33 ปีข้างหน้า ด้วยเหตุผลดังต่อไปนี้คือ
ภายใต้บรรยากาศเช่นนี้ จะเห็นได้ชัดว่า การออกมาทำตัวเป็นผู้ปกป้องกระแสโลกาภิวัตน์ของจีนในปัจจุบัน จะถือเป็น “วาระหลัก” ของจีนและของโลกโดยปริยาย
หากใช้มุมมองของยุคสงครามอุดมการณ์ จีนกำลังส่งออกแนวทาง  “สากลนิยมใหม่” ที่ไม่ได้ปฏิเสธผลประโยชน์ของแนวคิดชาตินิยมพร้อมกันไป
 